

นโยบายการกำกับดูแลองค์การที่ดี

ของ

องค์การบริหารส่วนตำบลบ้านใหม่

อำเภอปากพนัง

จังหวัดนครศรีธรรมราช



1

**นโยบายการกำกับดูแลองค์การที่ดี**

เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทย พุทธศักราช 2550 และพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พุทธศักราช 2546 รวมทั้งให้สอดคล้องกับเกณฑ์คุณภาพการบริหารจัดการภาครัฐ ซึ่งมุ่งเน้นการพัฒนาคุณภาพการบริหารภาครัฐตามหลักธรรมาภิบาล ทั้งนี้ เพื่อให้การบริหารราชการเป็นไปอย่างมีประสิทธิภาพ และประสิทธิผล อันจะทำให้ประชาชนเกิดความมั่นใจ ศรัทธาและไว้วางใจในการบริหารงานภาครัฐ

องค์การบริหารส่วนตำบลบ้านใหม่ จึงได้จัดทำนโยบายการกำกับดูแลองค์การที่ดีอันประกอบด้วยนโยบายหลัก 4 ด้านคือด้านรัฐสังคม และสิ่งแวดล้อม ด้านผู้รับบริการและผู้มีส่วนได้ส่วนเสีย ด้านองค์การ และด้านผู้ปฏิบัติงาน รวมถึงได้กำหนดแนวทางปฏิบัติตามนโยบายหลักด้านต่างๆ เพื่อเป็นแนวทางปฏิบัติ และค่านิยมร่วมสำหรับองค์การและบุคลากรทุกคน พึงยึดถือเป็นแนวทางปฏิบัติควบคู่กับกฎ ข้อบังคับอื่นๆ อย่างทั่วถึง

(ลงชื่อ)

(นายชาตรี คงไสยะ)

นายกองค์การบริหารส่วนตำบลบ้านใหม่

วันที่ ๒๕ เดือน พฤษภาคม พ.ศ. 25๖๐

2

**ประกาศเจตนารมณ์**

องค์การบริหารส่วนตำบลบ้านใหม่ เป็นราชการบริหารส่วนท้องถิ่นปฏิบัติภารกิจพระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติมจนถึงปัจจุบัน

ในฐานะผู้บริหารขององค์การบริหารส่วนตำบลบ้านใหม่ เห็นสมควรให้มีการจัดทำนโยบายการกำกับดูแลองค์กรที่ดี เพื่อให้การปฏิบัติราชการขององค์การบริหารส่วนตำบล มีระบบการบริหารจัดการที่ดีตามหลักธรรมาภิบาล ให้เป็นที่ยอมรับของทุกฝ่ายที่เกี่ยวข้อง อันจะเป็นการเสริมสร้างความมีศักดิ์ศรีของการเป็นหน่วยงานภาครัฐ อีกทั้งสร้างความมั่นใจ ศรัทธา และไว้วางใจจากประชาชน ผู้รับบริการ ผู้ปฏิบัติงาน และผู้มีส่วนได้ส่วนเสีย

นโยบายการกำกับดูแลองค์การที่ดีขององค์การบริหารส่วนตำบลบ้านใหม่ ได้รวบรวมหลักการ นโยบายการปฏิบัติราชการ แนวทางปฏิบัติ เพื่อให้บุคลากรทุกระดับขององค์การบริหารส่วนตำบลบ้านใหม่ นำนโยบายการกำกับดูแลองค์กรที่ดีไปเป็นแนวทางยึดถือปฏิบัติในการดำเนินงาน และจะไม่ละเลยการปฏิบัติตามหลักการที่ปรากฏอยู่ในนโยบายการกำกับดูแลองค์การฉบับนี้

ทั้งนี้ องค์การบริหารส่วนตำบลบ้านใหม่ จะได้พิจารณาทบทวน ปรับปรุงนโยบายการกำกับดูแลองค์การที่ดีของหน่วยงานเป็นประจำ เพื่อให้มีความเหมาะสม ทันสมัยและสอดคล้องกับสถานการณ์

(ลงชื่อ)

(นายชาตรี คงไสยะ)

นายกองค์การบริหารส่วนตำบลบ้านใหม่

วันที่ ๒๕ เดือน พฤษภาคม พ.ศ. 25๖๐

3

**ใบลงนามรับทราบของผู้ปฏิบัติงาน**

องค์การบริหารส่วนตำบลบ้านใหม่ อำเภอปากพนัง จังหวัดนครศรีธรรมราช

1. ข้าพเจ้าได้รับ/ รับทราบนโยบายการกำกับดูแลองค์การที่ดี ฉบับนี้แล้ว

2. ข้าพเจ้าได้อ่าน และมีความเข้าใจเกี่ยวกับนโยบายและแนวทางปฏิบัติเป็นอย่างดีพร้อมทั้งมุ่งมั่นที่จะนำแนวทางปฏิบัติภายใต้นโยบายการกำกับดูแลองค์การที่ดีด้านต่างๆ ซึ่งระบุไว้ ไปยึดถือปฏิบัติ หรือนำไปกำหนดเป็นมาตรการ/โครงการต่างๆ เพื่อส่งเสริมให้การปฏิบัติงานขององค์การบริหารส่วนตำบลบ้านใหม่ มี ธรรมาภิบาล ต่อไป จึงได้ลงลายชื่อไว้เป็นหลักฐาน

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| 1 | จ่าสิบตำรวจมณี บัวขาว | ปลัด อบต. |  |
| 2 | นางอิงอร สุดภู่ทอง | รองปลัด อบต. |  |
| 3 | นายอมร ศิลปะ | หัวหน้าสำนักปลัด |  |
| 4 | นางสุรภา อินนุพัฒน์ | นักพัฒนาชุมชน |  |
| 5 | นางสาวชเนตตี เดวัง | นักทรัพยากรบุคคล |  |
| 6 | นางสุภาพร ทิมกลับ | นักวิเคราะห์นโยบายและแผน |  |
| 7 | นางนิภรณ์ จิตจำนงค์ | นักจัดการงานทั่วไป |  |
| 8 | นายคทายุทธ์ เลื่องลือวุฒิ | จพง.ป้องกันและบรรเทาสาธารณภัย |  |
| 9 | นางเสาวภา สุขเรือง | ผู้อำนวยการกองคลัง |  |
| 10 | นางสาวสุวรรณี เพ็ชรทรัพย์ | นักวิชาการเงินและบัญชี |  |
| 11 | นางศริยา จิรวงศ์สวัสดิ์ | นักวิชาการจัดเก็บรายได้ |  |
| 12 | นางสุภาภรณ์ หนูสมแก้ว | เจ้าพนักงานพัสดุ |  |
| 13 | นางพรพรรณ สุวรรณพงศ์ | นักวิชาการคลัง |  |
| 14 | นายอนุวัทธ์ สุดภู่ทอง | ผู้อำนวยการกองช่าง |  |
| 15 | นายธนวัฒน์ ศรีเกตุ | นายช่างโยธา |  |
| 16 | นางสาวปราณี สุวรรณ์เลิศ | ผช. นักพัฒนาชุมชน |  |
| 17 | นางสาววิไลวรรณ เต่งใหญ่ | ผช. เจ้าพนักงานธุรการ |  |
| 18 | นางปรินันท์ มีดี | ผู้ดูแลเด็ก |  |
| 19 | นางสาวเพ็ญนภา คงไสยะ | ผช เจ้าหน้าที่ธุรการ |  |
| 20 | นางยุพา จิตต์อำนวย | คนงานทั่วไป |  |
|  |  |  |  |
|  |  |  |  |
|  |  |  |  |
|  |  |  |  |

4

**หมวด 1**

**ข้อมูลองค์การ**

**วิสัยทัศน์**

“องค์กรเข้มแข็ง ผู้ปฏิบัติเป็นสุข ประชาชนอยู่ดี ”

**พันธกิจ**

พระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติมจนถึงปัจจุบันได้กำหนดอำนาจหน้าที่หลักในมาตรา66ให้องค์การบริหารส่วนตำบลมีหน้าที่ “พัฒนาตำบลทั้งในด้านเศรษฐกิจสังคมและวัฒนธรรม” และองค์การบริหารส่วนตำบลบ้านใหม่ได้กำหนด พันธกิจหลักที่จะดำเนินการเพื่อให้บรรลุวิสัยทัศน์ที่กำหนดไว้ดังนี้

1. ประชาชนมีความพึงพอใจต่อการให้บริการขององค์การบริหารส่วนตำบล

2. ประชาชนมีรายได้ที่เพิ่มขึ้น

3. ประชาชนมีคุณภาพชีวิตที่ดีขึ้น

4. ประชาชน เยาวชนเข้าถึงการศึกษาในระดับที่สูงขึ้น ร่วมกันสืบทอดประเพณีอันดีงาม

5. ทรัพยากรธรรมชาติสิ่งแวดล้อมมีความสมบูรณ์ทั้งระบบ

6. ระบบการคมนาคมที่ได้มาตรฐาน และประชาชนมีน้ำเพื่อการอุปโภคบริโภคตลอดปี

**ประเด็นยุทธศาสตร์**

**ยุทธศาสตร์การการพัฒนาองค์กรและประสานความร่วมมือภายใต้ระบบธรรมาภิบาล**

1. ความพึงพอใจของประชาชนที่มารับบริการเพิ่มขึ้นร้อยละ 2 ต่อปี

2. จำนวน ประชาชนเข้ามามีส่วนร่วมและได้รับทราบข้อมูลข่าวสารของทางราชการเพิ่มขึ้นร้อยละ 5 ต่อปี

๕

**ยุทธศาสตร์ การพัฒนาเศรษฐกิจการเกษตรและทุนชุมชน**

1. ผลผลิตทางการเกษตรเพิ่มสูงขึ้น ร้อยละ 5 ต่อปี

2. จำนวนกลุ่ม/วิสาหกิจชุมชนที่มีการจัดตั้ง ปีละ 2 กลุ่ม

3. เกษตรกรมีน้ำใช้เพื่อการเกษตรอย่างเพียงพอ ปีละ 3 สาย

**ยุทธศาสตร์ การพัฒนาสังคมสวัสดิการ และสาธารณสุข**

1. ประชาชนผู้ด้อยโอกาสทางสังคมที่ได้รับ สวัสดิการ เพิ่มขึ้นร้อยละ 5 ต่อปี

2. จำนวนอุบัติเหตุอาชญากรรมที่ลดลง ลดลงร้อยละ 2 ต่อปี

3. จำนวนประชาชนที่เข้าถึงการรักษาพยาบาล เพิ่มขึ้นร้อยละ 5 ต่อปี

4. จำนวนประชาชนที่ปราศจากโรคติดต่อ ลดลงร้อยละ 5 ต่อปี

5. จำนวนเด็กเยาวชนที่ห่างไกลยาเสพติด ลดลงร้อยละ 5 ต่อปี

6. จำนวนสถานที่ออกกำลังกาย ปีละ 1 สนาม

**ยุทธศาสตร์ การพัฒนาการศึกษา ภูมิปัญญาและวัฒนธรรม**

1. ประชาชนเยาวชนได้รับการศึกษาในระดับที่สูงขึ้น เพิ่มขึ้นร้อยละ 2 ต่อปี

2. ศูนย์พัฒนาเด็กเล็กมีจำนวนเด็กที่เพิ่มขึ้นเพิ่มขึ้นร้อยละ 5 ต่อปี

3. จำนวนประชาชนเยาวชนที่เข้าร่วมกิจกรรมเพิ่มขึ้นร้อยละ 5 ต่อปี

4. เยาวชนได้รับการถ่ายทอดภูมิปัญญาท้องถิ่น จำนวน 5 แขนงวิชา

**ยุทธศาสตร์ การพัฒนาทรัพยากรธรรมชาติสิ่งแวดล้อมและพลังงานทดแทน**

1. จำนวนพื้นที่สีเขียวที่เพิ่มขึ้น เพิ่มขึ้นร้อยละ 5 ต่อปี

2. จำนวนชุมชนที่เข้ามามีส่วนร่วมเพิ่มขึ้นปีละ 1 ชุมชน

3. จำนวนพื้นที่ปลูกพืชพลังงานทดแทน เพิ่มขึ้นร้อยละ 1 ต่อปี

4. จำนวนครัวเรือนที่ใช้พลังงานทางเลือก เพิ่มขึ้นร้อยละ 5 ต่อปี

**ยุทธศาสตร์ การพัฒนาโครงสร้างพื้นฐาน และสาธารณูปโภค**

1. จำนวนถนนที่ได้มาตรฐาน ปีละ 1 กม.

2. จำนวนครัวเรือนที่มีน้ำใช้เพื่อการอุปโภคบริโภค เพิ่มขึ้นร้อยละ 10 ต่อปี

3. จำนวนไฟฟ้าแสงสว่างริมทางที่เพิ่มขึ้น เพิ่มขึ้นร้อยละ 10 ต่อปี

**2.5 กลยุทธ์**

**1) ยุทธศาสตร์ การพัฒนาองค์กรและประสานความร่วมมือ ภายใต้ระบบธรรมาภิบาล**

1.1 เพิ่มประสิทธิภาพกระบวนการทำงาน ระบบบริหารจัดการ และศักยภาพของบุคลากร

1.2 สร้างกระบวนการมีส่วนร่วม การประชาสัมพันธ์ และการเมืองภาคประชาชน

6

**2) ยุทธศาสตร์ การพัฒนาเศรษฐกิจการเกษตรและทุนชุมชน**

2.1 ส่งเสริมพัฒนาถ่ายทอดความรู้ การเพิ่มผลผลิตทางการเกษตร

2.2 ส่งเสริมสนับสนุนการจัดตั้งวิสาหกิจชุมชน การลงทุนและกลไกทางการตลาด ๆ

2.3 ขยายระบบบริหารจัดการแหล่งน้ำเพื่อการเกษตร

**3) ยุทธศาสตร์ การพัฒนาสังคมสวัสดิการ และสาธารณสุข**

3.1 สนับสนุนการจัดสวัสดิการภาคประชาชน สังคมสงเคราะห์ และการแก้ไข

ปัญหาความยากจน

3.2 เพิ่มขีดความสามารถในการป้องกัน และบรรเทาสาธารณภัย

3.3 เสริมสร้างหลักประกันสุขภาพ การบริการรักษาพยาบาล การป้องกัน และ

ระงับโรคติดต่อ

3.4 รณรงค์ ควบคุม การแพร่ระบาดของยาเสพติดโดยชุมชนมีส่วนร่วมในการเฝ้า

ระวังป้องกัน

3.5 ส่งเสริมการกีฬา จัดหาสถานที่ออกกำลังกาย และพักผ่อน

**4) ยุทธศาสตร์ การพัฒนาการศึกษา ภูมิปัญญาและวัฒนธรรม**

4.1 ส่งเสริมการศึกษา เครือข่ายการเรียนรู้ และภูมิปัญญาท้องถิ่น

4.2 ส่งเสริม ทำนุ บำรุง ศาสนา และสืบทอดประเพณีวัฒนธรรมท้องถิ่น

**5) ยุทธศาสตร์ การพัฒนาทรัพยากรธรรมชาติสิ่งแวดล้อมและพลังงานทดแทน**

5.1 สร้างความสมดุลของพื้นที่ป่าและระบบนิเวศน์

5.2 สร้างเครือข่ายชุมชนในการบริหารจัดการ

5.3 ส่งเสริมสนับสนุนการปลูกพืชพลังงานทดแทน การใช้พลังงานทางเลือก

**6) ยุทธศาสตร์ การพัฒนาโครงสร้างพื้นฐาน และสาธารณูปโภค**

6.1 ก่อสร้าง ปรับปรุง ซ่อมแซม เส้นทางคมนาคมให้ได้มาตรฐานใช้ได้ทุกฤดูกาล

6.2 ขยายเขตและพัฒนาแหล่งน้ำสำหรับการอุปโภค บริโภค

6.3 ขยายเขตไฟฟ้าสาธารณะ และระบบแสงสว่างริมทาง

**ค่านิยมหลักขององค์การ**

**คนดี** : มีคุณธรรม กล้ายืนหยัดทำในสิ่งที่ถูกต้อง มีความโปร่งใส ตรวจสอบได้

ไม่เลือกปฏิบัติ

**คนเก่ง** : มุ่งผลสัมฤทธิ์ของการทำงาน ด้วยความรู้ ความสามารถ และทำงานเป็นทีม

**คนขยัน** : อดทน อุตสาหะ และพัฒนางานอย่างต่อเนื่อง

7

**วัตถุประสงค์ในการจัดทำนโยบายการกำกับดูแลองค์การที่ดี**

เพื่อให้การปฏิบัติงานขององค์การบริหารส่วนตำบลบ้านใหม่มีผลในทางปฏิบัติอย่างแท้จริง และเกิดประโยชน์กับทุกฝ่าย การจัดทำนโยบายการกำกับดูแลองค์การที่ดีจึงได้ยึดหลักการที่สำคัญเพื่อให้บรรลุวัตถุประสงค์ดังต่อไปนี้

1) เพื่อเป็นนโยบายและแนวทางปฏิบัติที่ชัดเจนสำหรับส่งเสริมธรรมาภิบาลให้เกิดขึ้นในหน่วยงานและสามารถนำไปปฏิบัติและติดตามผลได้อย่างเป็นรูปธรรม

2) เพื่อใช้เป็นแนวทางตรวจสอบธรรมาภิบาลในการปฏิบัติงานด้านต่างๆ ทั้งนี้ เพื่อมิให้เกิดการแสวงหาผลประโยชน์ส่วนตน อันจะทำให้เกิดความสูญเสียต่อรัฐ สังคม สิ่งแวดล้อม องค์การ ผู้รับบริการ ผู้มีส่วนได้ส่วนเสีย และผู้ปฏิบัติงานหน่วยงาน

3) เพื่อสร้างการยอมรับ ความน่าเชื่อถือ ความไว้วางใจ ความมั่นใจและศรัทธาให้เกิดขึ้นกับผู้รับบริการ ประชาชนทั่วไป และผู้มีส่วนได้ส่วนเสีย

**หมวด 2**

**นโยบายการกำกับดูแลองค์การที่ดี**

เพื่อแสดงความมุ่งมั่นต่อการบริหารราชการตามหลักธรรมาภิบาลองค์การบริหารส่วนตำบลบ้านใหม่ได้กำหนดนโยบายการกำกับดูแลองค์การที่ดีประกอบด้วยนโยบายหลัก 4 ด้าน และแนวทางปฏิบัติภายใต้กรอบนโยบายหลักคือ 1) ด้านรัฐ สังคมและสิ่งแวดล้อม2) ด้านผู้รับบริการและผู้มีส่วนได้ส่วนเสีย 3) ด้านองค์การ และ 4) ด้านผู้ปฏิบัติงาน

**นโยบายด้านรัฐ สังคมและสิ่งแวดล้อม**

**นโยบายหลัก**

1. ส่งเสริม สนับสนุนด้านสิ่งแวดล้อม สุขภาพ และความปลอดภัยต่อชุมชน โดยยึดถือและปฏิบัติในเรื่องความปลอดภัย อาชีวอนามัย และสภาพแวดล้อมที่ดีเพื่อการพัฒนาที่ยั่งยืนและสมดุล

**แนวทางปฏิบัติ**

1.1 กำหนดมาตรการประหยัดพลังงาน

8

1.2 ให้หน่วยงานของรัฐพัฒนาบุคลากรให้มีความรู้เกี่ยวกับการฟื้นฟู รักษาสิ่งแวดล้อม และความปลอดภัยของชุมชน

1.3 การจัดให้มีส่วนร่วมในการรักษาคุณภาพสิ่งแวดล้อม

**นโยบายหลัก**

2. มุ่งมั่นที่จะเป็นส่วนหนึ่งในการสร้างสรรค์สังคมที่ดี มีความสุข

**แนวทางปฏิบัติ**

2.1 การควบคุมและเพื่อดูแลสุขภาพของประชาชน

2.2 จัดโครงการเพื่อส่งเสริมความเข้มแข็งของสถาบันครอบครัว

**นโยบายด้านผู้รับบริการ และผู้มีส่วนได้ส่วนเสีย**

**นโยบายหลัก**

1. ส่งเสริมให้บริการที่มีคุณภาพ โดยนำเทคโนโลยีสมัยใหม่มาใช้เพื่อให้บริการมีความสะดวกและรวดเร็ว

**แนวทางปฏิบัติ**

1.1 พัฒนาและปรับปรุงระบบข้อมูลการบริการอย่างต่อเนื่องเพื่อให้ผู้รับบริการได้รับความพึงพอใจ

1.2 พัฒนาระบบฐานข้อมูลเพื่อการพัฒนาหน่วยงานเพื่อเป็นประโยชน์ต่อการตัดสินใจของผู้บริหารและประชาชนที่สนในทั่วไป

**นโยบายหลัก**

2. มุ่งมั่นให้บริการ ด้วยความสุจริต โปร่งใส เพื่อประโยชน์สุขของประชาชน

**แนวทางปฏิบัติ**

2.1 ส่งเสริมการเรียนรู้และการมีส่วนร่วมของประชาชนในกิจการของรัฐและของส่วนรวม

2.2 ปรับทัศนคติหรือค่านิยมของการดำเนินงานของเจ้าหน้าที่ของรัฐและหน่วยงานภาครัฐให้มุ่งสู่ความเชื่อมั่นในหลักประสิทธิภาพ ประสิทธิผล และความโปร่งใสในการดำเนินงาน

**นโยบายหลัก**

3. ให้ความสำคัญกับการรับฟังความคิดเห็น ของผู้รับบริการและผู้มีส่วนได้ส่วนเสีย

9

**แนวทางปฏิบัติ**

3.1 จัดช่องทางระบบการรับฟังระบบความคิดเห็นที่หลากหลาย

3.2 พัฒนากระบวนการรับข้อร้องเรียนด้วยระบบอินเทอร์เน็ตผ่านทางเว็บไซต์ของอบต.

3.3 จัดทำแบบสำรวจความต้องการของผู้รับบริการและนำมาปรับปรุงงานบริการให้ดีขึ้น

**นโยบายด้านองค์การ**

**นโยบายหลัก**

1. ส่งเสริมและจัดให้มีระบบบริหารความเสี่ยงที่เกี่ยวกับประสิทธิภาพและประสิทธิผลในการปฏิบัติงานความถูกต้องของรายงาน และการปฏิบัติตามกฎระเบียบที่เกี่ยวข้องภายใต้การกำกับดูแลและควบคุมภายในที่ดี

**แนวทางปฏิบัติ**

1.1 จัดให้มีคณะกรรมการรับผิดชอบในการกำหนดนโยบายหรือแนวทางในการบริหารความเสี่ยงของการบรรลุเป้าหมายตามภารกิจหลักของอบต.

1.2 กำหนดแนวทางส่งเสริมให้เจ้าหน้าที่ทุกระดับตระหนักถึงความเสี่ยงต่อการดำเนินงานที่ผิดต่อธรรมาภิบาล

1.3 จัดให้มีการอบรมให้มีความรู้เรื่องกฎข้อบังคับของกฎหมายที่เกี่ยวกับคุณธรรม จริยธรรม และธรรมาภิบาล

1.4 กำหนดให้ผู้บริหารและเจ้าหน้าที่เป็นผู้ดูแลความเสี่ยงต่อการดำเนินงาน ที่ไม่สอดคล้องต่อหลักคุณธรรม จริยธรรมและธรรมาภิบาล

**นโยบายหลัก**

2. สร้างระบบการบริหารผลการปฏิบัติงานเพื่อใช้เป็นเครื่องมือในการบริหารจัดการให้เกิดผลสัมฤทธิ์ แก่ ข้าราชการทุกระดับ โดยผลักดันให้ทุกหน่วยงานมุ่งเน้นการพัฒนาตนเองตลอดเวลา

**แนวทางปฏิบัติ**

2.1 ใช้ดัชนีวัดผลการปฏิบัติงาน (KPI) ที่มีการกำหนดไว้อย่างชัดเจนเป็นเครื่องมือในการวางแผนและครอบคลุมผลการดำเนินงาน และมีการรายงานผลการดำเนินการอย่างสม่ำเสมอ

2.2 จัดทำแนวทางส่งเสริมการปฏิบัติตนเป็นแบบอย่างที่ดีตามหลักธรรมาภิบาล เพื่อกระตุ้นส่งเสริมให้เกิดการปฏิบัติในวงกว้าง

10

2.3 พัฒนาระบบข้อมูล กฎ ระเบียบ ที่เกี่ยวกับการปฏิบัติงานภายในองค์การ เพื่ออำนวยความสะดวกให้เจ้าหน้าที่ทุกคนในการเข้าถึงข้อมูลและรับทราบโดยทั่วกัน

**นโยบายหลัก**

3. วางระบบประชาสัมพันธ์ให้ความสำคัญกับการเผยแพร่ประชาสัมพันธ์ข่าวสารและผลการดำเนินงานของหน่วยงานต่างๆ ให้ประชาชนได้รับทราบ

**แนวทางปฏิบัติ**

3.1 ประชาสัมพันธ์ผลการปฏิบัติงานของอบต.ในรูปแบบต่างๆ เช่น สื่อสิ่งพิมพ์และสื่ออิเล็กทรอนิกส์

3.2 เผยแพร่นโยบาย กิจกรรม และผลการดำเนินงานของอบต. อย่างสม่ำเสมอ

**นโยบายด้านผู้ปฏิบัติงาน**

**นโยบายหลัก**

1. มุ่งเน้นส่งเสริมให้ผู้ปฏิบัติงานมีคุณภาพชีวิตที่ดี

**แนวทางปฏิบัติ**

1.1 จัดทำกิจกรรมเพื่อสร้างเสริมสุขภาพแข็งแรงแก่ผู้ปฏิบัติงาน

1.2 จัดทำกิจกรรมเพื่อเสริมสร้างความสัมพันธ์อันดีระหว่างผู้ปฏิบัติงาน

**นโยบายหลัก**

2. สนับสนุนให้มีระบบแลกเปลี่ยนเรียนรู้ เพื่อเพิ่มประสบการณ์ในการปฏิบัติงาน

**แนวทางปฏิบัติ**

2.1 สร้างวัฒนธรรมองค์กรให้เจ้าหน้าที่ทุกระดับ เปิดใจรับฟังข้อมูลป้อนกลับ กล้าคิดกล้าแสดงออก และใฝ่รู้อย่างต่อเนื่อง

2.2 จัดให้มีเวทีแลกเปลี่ยนเรียนรู้ประสบการณ์การทำงานที่ดี เพื่อเสริมสร้างให้เป็นองค์กรแห่งการเรียนรู้

2.3 การทำงานร่วมกันเป็นทีมในลักษณะเครือข่าย (Networking)

11

**แนวทางส่งเสริมและผลักดันการปฏิบัติตามนโยบายการกำกับดูแลองค์การที่ดี**

เพื่อให้การปฏิบัติงานมีผลดีตามนโยบายการกำกับดูแลองค์การที่ดีขององค์การบริหารส่วนตำบล บ้านใหม่ จึงกำหนดหลักปฏิบัติที่สำคัญดังนี้

1) องค์การบริหารส่วนตำบลบ้านใหม่สื่อสารให้บุคลากรทุกคนได้รับทราบและมีความเข้าใจเกี่ยวกับนโยบายการกำกับดูแลองค์การที่ดีอย่างทั่วถึง

2)องค์การบริหารส่วนตำบลบ้านใหม่จัดระบบบริหารธรรมาภิบาลที่มีประสิทธิภาพเพื่อให้ทุกคนมั่นใจว่าบุคลากรและองค์การจะปฏิบัติตนตามแนวทางการปฏิบัติตามนโยบายการกำกับดูแลองค์การที่ดีฉบับนี้อย่างเคร่งครัด โดยจะถือเสมือนว่าเป็นข้อปฏิบัติขององค์การข้อหนึ่ง ที่บุคลากรทุกระดับต้องทำความเข้าใจ ยึดมั่น และปฏิบัติให้ถูกต้องในการทำงานประจำวัน และไม่มีบุคคลใดที่จะมีสิทธิ หรืออนุญาตให้บุคลากรของอบต. คนใด กระทำการใดที่ขัดต่อนโยบายฉบับนี้

3) องค์การบริหารส่วนตำบลบ้านใหม่คาดหวังให้บุคลากรทุกคนมีการรายงานโดยสุจริตถึงการปฏิบัติที่ขัดหรือสงสัยว่าจะขัดต่อหลักการต่างๆ ในนโยบายฉบับนี้ต่อผู้บังคับบัญชาโดยตรง หรือในกรณีที่ไม่อาจรายงานต่อผู้บังคับบัญชาได้ อาจขอคำปรึกษาจากผู้บริหารระดับสูง หรือผู้บริหารที่รับผิดชอบด้านงานบุคคล โดยข้อมูลที่ให้นั้นให้ถือปฏิบัติเป็นข้อมูลลับ ทั้งนี้ ผู้บังคับบัญชาเองมีหน้าที่ในการสอดส่องดูแล และให้คำแนะนำผู้ใต้บังคับบัญชาตามลำดับชั้นให้ปฏิบัติให้สอดคล้องกับแนวทางปฏิบัติตามนโยบายการกำกับดูแลองค์การที่ดีฉบับนี้

4) นโยบายการกำกับดูแลองค์การที่ดีฉบับนี้ จะได้รับการพิจารณาปรับปรุงให้เป็นปัจจุบันทุกปี

5) องค์การบริหารส่วนตำบลบ้านใหม่จะกำหนดแนวทางวัดและประเมินการปฏิบัติตามนโยบายการกำกับดูแลองค์การที่ดีตามตัวชี้วัดที่กำหนดไว้ต่อไปอย่างเป็นระบบ รวมทั้งมีการประเมินตนเองอย่างสม่ำเสมอ